# டிரீம் தியேட்டர்

## வரலாறு

### *பிளாக் கிளவுட்ஸ் &amp; சில்வர் லைனிங்ஸ்* மற்றும் *காட் ஆஃப் வார்: பிளட் &amp; மெட்டல் இபி* (2008–தற்போதுவரை)

புதிய இசைத்தொகுப்பு இசைப்பதிவகத்தில் ஒளிப்பதிவு செய்யப்படும் என 2008 ஆம் ஆண்டு ஜூன் 2 ஆம் தேதி மைக் போர்ட்னாய் அறிவித்தார். 2008 ஆம் ஆண்டு, அக்டோபர் 7 ஆம் தேதி, டிரீம் தியேட்டர் தனது 10வது இசைத்தொகுப்பை உருவாக்குவதற்கான வேலையைத் தொடங்கியது. அந்த புதிய இசைத்தொகுப்பிற்கு *பிளாக் கிளௌட்ஸ் &amp; சில்வர் லைனிங்ஸ்* என்று பெயரிடப்பட்டு 2009 ஆம் ஆண்டு ஜூன் 23 ஆம் தேதி வெளியிடப்பட்டது. அந்த இசைத்தொகுப்பு வினைல் எல்பி இசைப் பதிவகத்தின் கீழ் தரமான வட்டுக்களாக வெளியிடப்பட்டது, மேலும் முழு இசைத்தொகுப்பை உள்ளடக்கிய வட்டு, வாத்தியங்களின் கலவைகளை உள்ளடக்கிய வட்டு மற்றும் ஆறு முக்கிய பாடல்களைக் கொண்ட வட்டு ஆகிய மூன்று-சிறப்பு வட்டுக்களாக அந்த இசைத்தொகுப்பு வெளியிடப்பட்டது.  
மே முதலாம் தேதி, மைக் போர்ட்னாய் தங்களுடைய புதிய இசைத்தொகுப்பு வானொலியில் ஒலிபரப்பப்பட்டது குறித்து மெட்டல் ஹேமரிடம் பின்வருமாறு தனது கருத்தைத் தெரிவித்தார், 'தி ஷேட்டர்ட் ஃபோர்ட்னெஸ்' என்ற இந்த இசைத்தொகுப்பின் கடைசிப் பாடல் குடிப்பழக்கத்திலிருந்து மீளுவதற்கான 12 வழிமுறைகளை விவரிக்கிறது, மேலும் இந்த இசைத்தொகுப்பை உருவாக்கும் போது தனது தந்தை இறந்துவிட்டதாகவும் அவரைப் பற்றி விவரிக்கும் விதமாக 'தி பெஸ்ட் ஆப் டைம்ஸ்' என்ற பாடல் உருவாக்கப்பட்டதாகவும் போர்ட்னாய் தெரிவித்தார், அதே சமயம் இந்த இசைத்தொகுப்பை உருவாக்கும்போது "தான் புற்றுநோயால் பாதிக்கப்பட்டிருந்ததாகவும் அவர் மேலும் தெரிவித்தார்". அந்த இசைக்குழு ஐரோப்பாவில் முதன் முதலில் இசை நிகழ்ச்சியை நடத்திய பின்னர், தேசிய அளவிலான இரண்டாவது சுற்றுப்பயணத்தை மேற்கொள்ளப்போவதாக அறிவித்தது. சப்பா பிளேய்ஸ் சப்பா மற்றும் ஸ்கேல் தி சம்மிட் ஆகிய இசைக்குழுக்கள் வட அமெரிக்கா<nowiki/>வில் இசை நிகழ்ச்சிகளை நடத்திக்கொண்டிருந்த சமயத்தில், பிகெல்ஃப் இசைக்குழு வட அமெரிக்கா மற்றும் ஐரோப்பிய சுற்றுப்பயணத்தை மேற்கொண்டது. அதே சமயம் டிரீம் தியேட்டர் ஐரோப்பாவில் இசை நிகழ்ச்சிகளை நடத்துவதற்கு ஆபெத் மற்றும் அன்எக்ஸ்பெக்ட் ஆகிய இசைக்குழுக்கள் தங்களது ஆதரவதைத் தெரிவித்தன.  
வட அமெரிக்காவில் மேற்கொள்ளவிருக்கும் 2009 தேசிய சுற்றுப்பயணத்தில் இசைக்குழுவில் சில மாற்றங்களைச் செய்யப்போவதாக 2009 ஆம் ஆண்டு, ஜூன் 22 ஆம் தேதி மைக் போர்ட்னாய் அறிவித்தார். பொருளாதார நெருக்கடியின் காரணமாக, பெயின் ஆப் சால்வேஷன் மற்றும் பியர்ட்ஃபிஷ் ஆகிய இசைக்குழுக்கள் இசைச் சுற்றுப்பயணத்தின் போது டிரீம் தியேட்டர் மற்றும் சப்பா பிளேய்ஸ் சப்பா ஆகிய இசைக்குழுக்களுடன் பங்கேற்க முடியவில்லை. வட அமெரிக்காவி்ல் மேற்கொள்ளப்பட்ட 2009 தேசிய சுற்றுப்பயணத்தின் போது, பங்கேற்காத இசைக்குழுவை மறக்கும் வகையில் பிகெல்ஃப் மற்றும் ஸ்கேல் ஆப் சம்மிட் ஆகிய இசைக்குழுக்களின் இசை நிகழ்ச்சி அமைந்திருந்ததாக போர்ட்னாய் மேலும் தெரிவித்தார். இந்தச் சுற்றுப்பயணத்தில் டிரீம் தியேட்டர் இசைக்குழு சிக்ஸ் டிகிரி ஆப் இன்னர் டர்பலென்ஸ் இசைத்தொகுப்பைச் சேர்ந்த "சாலிட்டரி ஷெல்" என்ற பாடலை 13 நிமிடங்கள் வரை நீடிக்கும்படியாக மாற்றியமைத்தது. இதே போன்று, கேயாஸ் அன்ட் மோஷன் டிவிடியை விளம்பரப்படுத்தும் சுற்றுப் பயணத்தின் போது, அந்த இசைக்குழு "சரௌன்டட்" பாடலை மறுபதிவு செய்தது. மேலும், டொராண்டோவில் நடைபெற்ற அவர்களுடைய நிகழ்ச்சியில், "தி கேமரா ஐ" என்ற பாடல் ரசிகர்களின் விருப்பப் பாடலாக அமைந்தது. இது இந்த நிகழ்ச்சியில் இசைக்குழுவினர் பாடிய ரஷ் பாடலின் மூன்றாவது மறுபடைப்பாக அமைந்தது.  
2009 ஆம் ஆண்டு ஜூலை 1 ஆம் தேதி பிளாக் கிளௌட்ஸ் & சில்வர் லைனிங்ஸ் இசைத்தொகுப்பு பில்போர்டின் முதல் 200 இசைத்தொகுப்பு அட்டவணையில் ஆறாம் இடத்தைப் பிடித்தது என்பதுடன், வெளியிடப்பட்ட முதல் வாரத்தின் முடிவில் 40,285 வட்டுக்கள் விற்பனை செய்யப்பட்டன. வரும் புத்தாண்டிற்குப் பிறகு, காட் ஆப் வார் III என்ற பிஎஸ்3 நிகழ்பட விளையாட்டிற்குத் தேவைப்படும் ஒலித்தடத்தை வடிவமைப்பதற்கான, அனைத்து நடவடிக்கைகளையும் டிரீம் தியேட்டர் சிறப்பான முறையில் மேற்கொள்ளும் என மைக் போர்ட்னாய் 2009 ஆம் ஆண்டு நவம்பர் 12 ஆம் தேதி தெரிவித்தார். "ரா டாக்" என்று பெயரிடப்பட்ட ("வார் ஆப் காட்" என்பதன் தலைகீழ் வார்த்தையாகும்) அந்த ஒலித்தடம் ரோட் ரன்னர் இசைப் பதிவகத்திற்கு 2010 ஆம் ஆண்டு சனவரி 8 ஆம் தேதி அனுப்பி வைக்கப்பட்டது. மற்றொரு நிறுவனத்திற்காக எழுதி, இசைப்பதிவு செய்த டிரீம் தியேட்டரின் இந்த முதல் ஒலித்தடம் மிகவும் குறிப்படத்தக்க வரவேற்பைப் பெற்றது.  
2009 ஆம் ஆண்டு டிசம்பரில், *பிளாக் கிளௌட்ஸ் &amp; சில்வர் லைனிங்ஸ்* இசைத்தொகுப்பை விளம்பரப்படுத்தும் ஆஸ்திரேலிய சுற்றுப்பயணத்தின் போது, பொருளாதார நெருக்கடியிலிருந்து மீண்டு வந்தததன் காரணமாக, பெயின் ஆப் சால்வேஷன் இசைக்குழு டிரீம் தியேட்டர் இசைக்குழுவுடன் ஆஸ்திரேலிய சுற்றுப்பயணத்தில் கலந்துகொண்டது. 2010 ஆம் ஆண்டு மார்ச் மாதத்தில், டிரீம் தியேட்டர் இசைக்குழுவினர் பிகெல்ஃப் இசைக்குழுவினருடன் இணைந்து தென் ஆப்ரிக்கச் சுற்றுப்பயணத்தை மேற்கொண்டனர்.  
இசைப்பதிவை மேற்கொள்வதற்காக, தி ரெவ் என்ற டிரம்ஸ் இசைக் கலைஞருக்குப் பதிலாக டிரீம் தியேட்டரின் டிரம்ஸ் இசைக் கலைஞர் மைக் போர்ட்னாயை நாங்கள் அழைத்து வந்தோம் என்று அவென்ஜ்ட் செவன்ஃபோல்ட் இசைக்குழு 2010 ஆம் ஆண்டு பிப்ரவரி 17 ஆம் தேதி தெரிவித்தது.  
அமெரிக்கா மற்றும் கனடாவில் கோடைக்கால இசைச் சுற்றுப்பயணத்தை மேற்கொள்ளும் அயர்ன் மெய்டன் இசைக்குழுவிற்கு தாங்கள் ஆதரவளிப்பதாக டிரீம் தியேட்டர் இசைக்குழு 2010 ஆம் ஆண்டு மார்ச் 4 ஆம் தேதி அறிவித்தது.